Суннатхой
Суннатан а, жамаӀатан а охӀла (Ӏаьр. ِأَهْلُ السُّنَّةِ وَالْجَمَاعَة‎‎ АхӀлус-суннати вал-жамаӀат) йа суннатхой (Ӏаьр. سُنِّيُّونَ‎‎) — иза ислам динехь бусалбанийн уггар йоккха тоба йу, цунна тӏебазбеш бу дукхаха болу бусалбанаш. Цара довзуьйту шайн ӏеламнах цхьаьнакхетта хилар пайхамаран суннатан некъана тӏаьхьабазарца а, рашидун халифийн суннат тӏехь а, асхьабех а, табиӏунех а, фикъхӏан мазхӏабийн дайх а болчу динан имамашна а, церан лорах дӏабаханчарна а.